Julius Eriksson

Johan Julius Almanzor Eriksson (22. lokakuuta 1884 Jomala – 14. tammikuuta 1961 Pietarsaari) oli suomalainen toimittaja.Ylioppilasmatrikkeli 1903, matrikkelinumero 28461

Julius Erikssonin vanhemmat olivat merikapteeni, majakkamestari Johan Viktor Eriksson ja Amanda Eufrosyne Sundblom. Hän pääsi ylioppilaaksi Maarianhaminan reaalioppilaitoksen jatkoluokilta vuonna 1903 ja opiskeli Helsingin yliopistossa.

Eriksson työskenteli Åland-lehden avustajana vuosina 1906–1908 ja oli päätoimittajana Syd-Österbottenissa vuosina 1909–1914, Kotka Nyheterissä vuosina 1914–1918 ja Jakobstads Tidningissä ja sen edeltäjässä vuosina 1918–1954. Hänen nimimerkkejään olivat Luffare ja J. E.

Eriksson toimi Kotkan Säästöpankin kamreerina vuosina 1917–1918 ja Pietarsaaren raastuvanoikeuden jäsenenä vuosina 1919–1953. Hän oli Pietarsaaren kaupunginvaltuuston varapuheenjohtaja vuosina 1946–1950 ja puheenjohtaja vuosina 1951–1952. Eriksson toimi ruotsalaisessa kansanpuolueen paikallis- ja piiriosaston puheenjohtajana ja oli suomenruotsalaisten kansankäräjien edustaja vuosina 1946–1952.

Lähteet

Luokka:Suomalaiset päätoimittajat
Luokka:Suomen ruotsalaisen kansanpuolueen poliitikot
Luokka:Pietarsaaren kaupunginvaltuutetut
Luokka:Vuonna 1884 syntyneet
Luokka:Vuonna 1961 kuolleet